ddrg/super_eurlex huggingface dataset:
(2)

Saskaņā ar pamatregulas 9. panta 1. punktu un 10. panta 6. punktu Eiropas Rūpniecisko savienotājelementu institūts (EIFI) iesniedza sūdzību to ražotāju vārdā, kas pārstāv lielu daļu – šajā gadījumā vairāk nekā 25 % – no konkrētu nerūsējošā tērauda savienotājelementu un to daļu ražošanas apjoma Savienībā.
(44)

Attiecībā uz izņēmumu saistībā ar nepietiekamu ražošanas jaudu, kā arī ar reālu un efektīvu noieta tirgu no 43. apsvērumā minētās lielveikalu reakcijas izriet, ka reāla un efektīva noieta esība tika skaidri pierādīta. Farm Dairy uzskata, ka jaudas nepietiekamība izriet no Nīderlandes konkurences iestāžu (NMa) 1998. gada 23. decembra lēmuma saistībā ar to, ka Friesland Coberco Dairy Foods pārņēma piena produktu ražošanas uzņēmumu De Kievit. Nīderlande importē vairāk piena no lauku saimniecībām, nekā eksportē. Importa–eksporta saldo parāda, ka 2,5 % no Nīderlandē pārstrādātā piena tika importēti. No visas šīs informācijas Farm Dairy secina, ka svaiga piena tirgus Nīderlandē nav pārsātināts.
(5)

Direktīvas 2004/17/EK 30. pantā noteikts, ka direktīva neattiecas uz līgumiem, kas paredzēti, lai dotu tiesības veikt kādu no darbībām, uz kurām attiecas minētā direktīva, ja dalībvalstī, kurā attiecīgo darbību veic, uz to attiecas tieša konkurence tirgos ar neierobežotu piekļuvi. To, vai uz kādu darbību attiecas tieša konkurence, novērtē, pamatojoties uz objektīviem kritērijiem, ņemot vērā attiecīgās nozares īpatnības. Piekļuvi tirgum uzskata par neierobežotu, ja dalībvalsts ir īstenojusi un piemērojusi attiecīgos ES tiesību aktus, atverot konkrēto nozari vai tās daļu.
(5)

Lēmuma 2009/470/EK 4. panta 3. punkta pirmajā un otrajā ievilkumā paredzēti noteikumi par to, cik lielu procentuālo daļu no dalībvalsts izmaksām atļauts segt no Savienības finansiālā atbalsta.
(4)

Dānija ir pastāvīgi paudusi bažas attiecībā uz atsauces gada emisijām, kas izriet no ārkārtēji zemām atsauces gada emisijām, kuras bija norādītas tās ziņojumā, kuru iesniedza saskaņā ar Komisijas Lēmuma 2005/166/EK (3) 23. pantu. Lai pilnībā ņemtu vērā Dānijas īpašo un vienreizējo situāciju, kuru Padome atzina 2002. gadā procesā, kā rezultātā pieņēma Lēmumu 2002/358/EK, kas izriet no tās neparasti zemajām atsauces gada emisijām un tā, ka Dānijai ir vienas no lielākajām emisiju samazināšanas kvantitatīvajām saistībām saskaņā ar minētā pielikuma II pielikumu, Savienībai ir jāpārskaita 5 miljoni noteiktā daudzuma vienību Dānijai, lai ievērotu pirmā saistību perioda saistības saskaņā ar Kioto protokolu, kas pievienots Apvienoto Nāciju Vispārējai konvencijai par klimata pārmaiņām. Komisija ir pienācīgi ņēmusi vērā Dānijas apņemšanos anulēt visas kvotas, kas pēc šīs pārskaitīšanas palikušas pirmā saistību perioda beigās.
(3)

Saskaņā ar Regulas (EK) Nr. 1234/2007 V pielikuma B.III punkta otro daļu dalībvalstīm var atļaut noteikt atšķirīgu cūku liemeņu noformējumu, kas atšķiras no minētā punkta pirmajā daļā noteiktā standarta noformējuma, cita starpā – ja parasta komercdarbības prakse to teritorijā atšķiras no standarta noformējuma. Čehijas Republika pieprasījumā ir norādījusi, ka tās teritorijā tā ir komercdarbības prakse, ka liemeņus var noformēt, neatdalot nieru taukus. Tāpēc Čehijas Republikā ir jāatļauj šis noformējums, kas atšķiras no standarta noformējuma.
(10)

Ar Komisijas 2006. gada 22. decembra Lēmumu 2007/25/EK par dažiem aizsardzības pasākumiem saistībā ar īpaši patogēno putnu gripu un tādu lolojumputnu ievešanu Kopienā, kas ir kopā ar to īpašniekiem (12), paredzēti noteikumi attiecībā uz atļauju pārvietot dzīvus lolojumputnus no trešām valstīm, un tas atsaucas uz trešo valstu sarakstu, kas minēts Padomes 1976. gada 21. decembra Lēmumā 79/542/EEK, ar ko izveido trešo valstu sarakstu, no kurām dalībvalstīs atļauj liellopu, cūku un svaigas gaļas ievedumus (13).
(1)

Komisijas Lēmums 2008/603/EK (2) tika pieņemts 2008. gada 17. jūlijā, un ar to piešķīra pagaidu atkāpi no izcelsmes noteikumiem, kas paredzēti Regulas (EK) Nr. 1528/2007 II pielikumā, lai ņemtu vērā Maurīcijas īpašo situāciju attiecībā uz konservētām tunzivīm un tunzivju filejām. 2009. gada 15. jūnijā tika pieņemts Komisijas Lēmums 2009/471/EK (3), ar kuru piešķīra minētās pagaidu atkāpes pagarinājumu. Maurīcija 2009. gada 21. decembrī saskaņā ar Regulas (EK) Nr. 1528/2007 II pielikuma 36. pantu pieprasīja piešķirt jaunu atkāpi no izcelsmes noteikumiem, kas paredzēti minētajā pielikumā. Saskaņā ar informāciju, kas saņemta no Maurīcijas, neapstrādātu tunzivju nozveja joprojām ir neierasti zema, pat salīdzinājumā ar parastajām sezonālajām svārstībām. Tā kā smagā situācija, kas tika novērota 2009. gadā, nav mainījusies 2010. gadā, jāpiešķir jauna atkāpe, kas stājas spēkā 2010. gada 1. janvārī.
(3)

Saskaņā ar 16. un 17. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (4) Komisija 2010. gada 16. aprīlī pieņēma paziņojumu par tehniskajām korekcijām 2011. gada finanšu shēmā atbilstoši NKI izmaiņām, tostarp to summu korekcijām, kas piešķirtas no kohēzijas atbalsta fondiem dalībvalstīm, uz kurām attiecas novirze starp aplēsto un faktisko IKP laikposmā no 2007. līdz 2009. gadam (5), kurā tā informēja, ka ir vajadzīga pozitīva korekcija Čehijai EUR 237 045 801 apmērā, Polijai EUR 632 392 153 apmērā un Slovākijai EUR 137 711 534 apmērā, kas dalāma vienādās summās 2011., 2012. un 2013. gadā.
(7)

Saskaņā ar datiem, kurus Čehijas iestādes paziņoja 2009. gada oktobrī, plānots, ka valsts kopbudžeta deficīts 2009. gadā Čehijā sasniegs 6,6 % no IKP, tādējādi aizvien pārsniedzot un netuvinoties atsauces vērtībai – 3 % no IKP. Pamatojoties uz Komisijas dienestu 2009. gada rudens prognozi, var uzskatīt, ka plānotā atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Tas, cita starpā, jo īpaši izriet no ekonomikas nopietnas lejupslīdes Līguma un Stabilitātes un izaugsmes pakta izpratnē. Saskaņā ar Komisijas dienestu 2009. gada rudens prognozi reālais IKP samazināsies par 4,8 % 2009. gadā, salīdzinot ar pozitīvo izaugsmi 2,5 % apmērā 2008. gadā, kas lielākoties atspoguļo pasaules ekonomikas krīzes ietekmi. Lai gan valsts kopbudžeta deficīts sāka palielināties tikai 2008. gadā, strukturālā pasliktināšanās sākās agrāk, kad ekonomikā vēl bija vērojama labvēlīga situācija. Turklāt nevar uzskatīt, ka plānotā atsauces vērtība ir pārsniegta tikai uz laiku, jo Komisijas dienestu 2009. gada rudens prognozē lēsts, ka valsts kopbudžeta deficīts sasniegs 5,5 % no IKP 2010. gadā un, pieņemot, ka politika netiks mainīta, 5,7 % no IKP 2011. gadā. Prognozē ir ņemta vērā pretkrīzes pasākumu ietekme, kuri vēl būs spēkā 2010. gadā (divi pasākumi, kas veido aptuveni 0,7 % no IKP, ir pastāvīgi), kā arī fiskālās konsolidācijas pasākumu kopums 2010. gadam, ko Čehijas iestādes pieņēma 2009. gada oktobrī. Līgumā minētais deficīta kritērijs nav izpildīts.
(8)

Saskaņā ar starptautiskajām tiesībām katrai valstij ir jāprasa, lai ar tās karogu kuģojoša kuģa kapteinis sniegtu palīdzību jebkurai personai, kura atrasta jūrā un kurai draud bojāeja, un iespējami ātri steigtos glābt cilvēkus, kas atrodas briesmās, ciktāl to iespējams izdarīt, neradot nopietnas briesmas kuģim, apkalpei vai pasažieriem. Minētā palīdzība būtu jāsniedz neatkarīgi no to personu valstspiederības vai statusa, kurām vajadzīga palīdzība, vai no apstākļiem, kuros tās ir nokļuvušas.
(3)

Ja ievērojamai no Indonēzijas importēto akvakultūras produktu daļai pirms to laišanas tirgū tiktu veiktas obligātas pārbaudes saistībā ar attiecīgajām atliekām, samazinātos risks, ka tirgū tiek laisti sūtījumi, kas satur atliekas, kā arī būtu pieejama precīzāka informācija par Indonēzijas zivsaimniecības produktu faktisko piesārņojumu ar atliekām, un tas atturētu Indonēzijas ražotājus no nepareizas vielu lietošanas.
2)

Lēmuma 24. pantam pievieno šādu 4. punktu: “4. Ņemot vērā pamatdokumenta 41. panta 3. un 4. punktu, dalībvalstij veikto avansa maksājumu kumulatīvā summa nepārsniedz 90 % no kopējās summas, kāda šai dalībvalstij piešķirta ar finansēšanas lēmumu, ar kuru apstiprina gada programmu. Ja dalībvalsts no saviem līdzekļiem piešķīrusi mazāku summu, nekā noteikts finansēšanas lēmumā, ar kuru apstiprina gada programmu, avansa maksājumu kumulatīvā summa nepārsniedz 90 % no summas, kādu dalībvalsts piešķīrusi no saviem līdzekļiem.”
(43)

Alfred Berg1999. gada 9. aprīlī iesniedza koordinācijas komitejai paziņojumu, kurā bija secināts, ka Combus A/S diez vai izdosies pārdot ar pozitīvu vērtību. Šajā situācijā Alfred Berg piedāvāja trīs uzņēmuma pārdošanas alternatīvas: “1. variants: saglabāt valsts īpašumtiesības, lai veiktu Combus visaptverošu racionalizāciju un optimizāciju, tādējādi nodrošinot, ka uzņēmums pēc 2–3 gadiem kļūst rentabls un līdz ar to vieglāk pārdodams. Ievērojot, ka pašlaik uzņēmumam ir ļoti vāja kapitāla struktūra un liels parādu slogs, valstij droši vien nāktos īstermiņā ieguldīt uzņēmumā jaunu pamatkapitālu, kura summa varētu sasniegt deviņciparu skaitli. Līdzekļu ieguldīšana Combus atveseļošanā ir saistīta ar ievērojamu risku, turklāt nav garantijas, ka valsts ieguldījumiem būs pozitīva atdeve. 2. variants: veikt uzņēmuma kontrolētu likvidāciju un/vai nodot uzņēmuma “atslēgas” kreditoriem. Lai gan Combus kapitāla un rezervju bilances vērtība ir pozitīva, jāšaubās, vai uzņēmumu varētu likvidēt, pilnīgi apmierinot kreditoru prasības, līdz ar to pastāv risks, ka šajā gadījumā valsts rīcību pavadītu negatīva publicitāte, ko radītu aizdevēji, prese u. c. 3. variants: nodalīt Combus autobusu ikdienas ekspluatācijas uzņēmējdarbību, izveidojot neatkarīgu meitasuzņēmumu. Tas nozīmētu, ka Combus bez pārmaiņām saglabātu apgrozāmos aktīvus (autobusus u. c.) un saistības (aizņēmumus u. c.), bet tiesības uz autobusu līgumiem utt. nodotu jaunam [neatkarīgam] meitasuzņēmumam, kas no Combus nomātu attiecīgos aktīvus (autobusus u. c.). Jauno meitasuzņēmumu varētu mēģināt pārdot un pārdošanas ieņēmumus izmantot, lai daļēji segtu Combus parādus, turklāt visas Combus īpašumtiesības joprojām piederētu valstij. Tad varētu mēģināt segt atlikušos Combus parādus, izmantojot no jaunā meitasuzņēmuma saņemto apgrozāmo aktīvu nomas maksu. Šis modelis tieši negarantē, ka Combus kreditoriem izdosies izvairīties no zaudējumiem. Tāpēc kreditori droši vien pieprasītu zināmas valsts garantijas utt.”
(3)

Direktīvas 1999/62/EK 6. panta 2. punkta b) apakšpunktā paredzētie nosacījumi ir izpildīti, jo šos transportlīdzekļus pastāvīgi neizmanto uz koplietošanas ceļiem, nedz arī preču pārvadāšanai, turklāt to atbrīvošana no transportlīdzekļu nodokļa nerada konkurences kropļojumu, jo šos transportlīdzekļus var izmantot vienīgi to preču pārvadāšanai, kuras ir tajos pastāvīgi uzstādītas un ko izmanto darbībām, kurām tās ir paredzētas.
(7)

Pamatojoties uz EPNI atzinumu, pārtikai, pārtikas sastāvdaļām un barībai, kas satur kukurūzu MON 88017, sastāv vai ir ražota no tās, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu to, ka produkti tiek lietoti tikai atļaujā noteiktajos veidos saskaņā ar šo lēmumu, marķējot barību, kas satur ĢMO vai sastāv no tiem, un citus produktus, kas nav pārtika un barība un kas satur ĢMO vai sastāv no tiem, un kam ir pieprasīta atļauja, ir skaidri jānorāda, ka minētos produktus nedrīkst izmantot audzēšanai.
(9)

Pēc procedūras uzsākšanas Komisija saņēma apsvērumus no trim ieinteresētajām personām, proti, no Ahoy Rotterdam NV, iespējamā valsts atbalsta saņēmēja (4), no Mojo un Music Dome, kuri iesniedza kopīgus novērojumus (5), un no vienas privātpersonas (6). Sanāksme ar Ahoy Rotterdam NV notika 2008. gada 17. aprīlī. Komisija vēstulē, kas 2008. gada 15. maijā reģistrēta kā saņemts sūtījums, pārsūtīja Nīderlandes iestādēm trešo personu apsvērumus. Iestādes iesniedza savus novērojumus 20. jūnija vēstulē, kas 2008. gada 24. jūnijā reģistrēta kā saņemts sūtījums.
(21)

Lai veiktu otrajā etapā paredzētās investīcijas Ottana Energia 2007. gada sākumā izveidoja kopuzņēmumu ar Azienda-Energetica Etschwerke AG (AE-EW) no Bolzano, Dienvidtiroles enerģētikas tirgus galveno dalībnieku, ar nosaukumu Biopower Sardegna S.r.l. Tās aktīvi sastāv no EUR 14,5 miljonu pašu kapitāla, no kuriem EUR 8,5 miljonus veido naudas līdzekļi un EUR 6 miljonus – Ottana Energia ieguldītā spēkstacija un infrastruktūra. No minētajiem EUR 8,5 miljoniem naudas līdzekļu EUR 1,4 miljoni ir iegūti no PC Holding un EUR 7,1 miljonu pārskaitījis AE-EW. PC Holding tādējādi kontrolēs Biopower kā 10 % savu kapitāldaļu īpašnieks un 41 % Ottana Energia kapitāldaļu īpašnieks. Pašu kapitāls saskaņā ar finanšu institūcijas prasībām sedz 25 % no projekta kopējās summas.
(456)

Saskaņā ar hipotētisko scenāriju importētās un eksportētās elektroenerģijas daudzums, kā arī to cenas var atšķirties no faktiskā scenārija daudzuma un cenām. Tomēr šo efektu nebūtu iespējams precīzi novērtēt, simulācijā neiekļaujot eksportējošo un importējošo valstu tirgus, jo tirgus dalībnieku lēmumus attiecībā uz importu vai eksportu no vienas valsts uz citu ietekmē tirgus apstākļi gan eksportējošā, gan importējošā valstī. Ņemot vērā to, ka Ungārijā importētais un no tās eksportētais apjoms ir neliels salīdzinājumā ar to, kas saražots un patērēts valsts iekšienē, kā arī ņemot vērā to, ka uz vienu trešo daļu no kopējā importa attiecas ilgtermiņa līgumi (126), Komisija uzskata, ka šādai simulācijas darbības jomas izvēršanai būtu vajadzīgi nesamērīgi pūliņi. Tādēļ Ungārija var uzskatīt, ka saskaņā ar hipotētisko scenāriju importētais un eksportētais daudzums un attiecīgās cenas ir tādas pašas kā saskaņā ar faktisko scenāriju.
(89)

Tomēr, ņemot vērā visus iepriekš minētos aspektus, Komisija secina, ka attiecībā uz visu laika posmu no 2001. gada janvāra līdz 2008. gada decembrim atbalsts, ko ekoloģiskās elektroenerģijas ražotājiem piešķīra Luksemburgā, kā arī atbrīvojums no iemaksas, vēlāk, sākot ar 2006. gada 1. janvāri, iemaksas samazinājums lielajiem elektroenerģijas patērētājiem uzņēmumiem, ir atbalsts, kas ir saderīgs ar kopējo tirgu saskaņā ar Līguma 87. panta 3. punkta c) apakšpunktu, kā tas ir noteikts 2001. un 2008. gada pamatnostādnēs,
(4)

Ir sagaidāms, ka saglabāsies ievērojamas problēmas ārējā finansējuma jomā, jo ir pamats domāt, ka ārvalstu tieši ieguldījumi (FDI) un cita veida ienākošās plūsmas finanšu un kapitāla kontos 2009.–2011. gadā pilnībā nesegs pastāvīgo tekošā konta deficītu, lai gan tas samazinās, un vajadzību atjaunot ievērojama apjoma īstermiņa un ilgtermiņa aizņēmumus ārvalstu valūtā. Lēš, ka kopējās ārējā finansējuma vajadzības līdz 2011. gada I ceturksnim sasniegs aptuveni 20 miljardus euro. Var pieņemt, ka pēc tam, kad tiks piešķirta savstarpējā palīdzība, ārvalstu bankas simtprocentīgi atjaunos aizdevumus, kas ir saskaņā ar galveno ārvalstu banku nodomiem saglabāt pieejamību Rumānijā (kā apliecina to 2009. gada 26. marta kopīgais paziņojums); tāpat pieņem, ka 2009. gadā atjaunos 50 % no korporatīvajiem mātesuzņēmumu ārējiem aizdevumiem un no Rumānijas banku ārējiem aizņēmumiem. Attiecībā uz 2010. un 2011. gadu pieņem, ka tiks atjaunotas visas (100 %) saistības pret ārvalstīm, kam pienācis atmaksas termiņš, kas atbilst gaidāmajai finanšu tirgu stabilizācijai, un ka atsāksies Rumānijas galveno eksporta tirgu atveseļošanās. Neraugoties uz to, ka izvirzīts mērķis panākt pietiekami lielas ārvalstu valūtas rezerves (vairāk nekā 100 % no īstermiņa ārējā parāda, kas vēl atmaksājams), pieņēmumi par citiem kapitāla aizplūdumiem, piemēram, nerezidentu depozītu aizplūdumu, tirdzniecības kredītu samazināšanos un portfeļieguldījumu aizplūdumu, ir piesardzīgi, lai aprēķinos paredzētu papildu rezervi.
(5)

Lēmuma 90/424/EEK 3.a panta 3. punkta pirmais un otrais ievilkums paredz noteikumus par to, cik procentus no dalībvalsts izdevumiem atļauts segt no Kopienas finansiālā atbalsta.
(23)

Attiecībā uz tiesāšanās prasījumiem pārdošanas un pirkšanas līguma darbības laikā risks noteiktā veidā tika sadalīts starp Ungārijas valsti kā pārdevēju un Erste Bank kā pircēju, un saskaņā ar to pircējs pārņēma visas iespējamās saistības attiecībā uz gaidāmo tiesvedību, savukārt potenciālos un nezināmos tiesāšanās prasījumus tas daļēji uzņēmās ierobežotā apmērā (nezināmiem prasījumiem – 10 % no pirmajiem desmit miljardiem forintu un potenciāliem prasījumiem – 50 % no pirmajiem četriem miljardiem forintu no bankas kopējām attiecīgajām saistībām). Piedāvājot riska dalīšanas mehānismu, valsts nolūks bija raidīt iedrošinošu signālu pretendentiem, proti, ka pārdevējs ir pārliecināts, ka valsts šā darījuma rezultātā necietīs finansiālus zaudējumus, un tādējādi tiktu stiprināta pretendentu vēlme piešķirt Bankai augstāku vērtību.
(7)

Komisija pieprasīja un pārbaudīja visu informāciju, kuru tā uzskatīja par vajadzīgu TER vajadzībām un lai noteiktu dempingu, tā nodarīto kaitējumu un Kopienas intereses. Pārbaudes apmeklējumus veica šādos uzņēmumos: a) Kopienas ražošanas nozares uzņēmumi: — Hellenic Steel Co., Thessaloniki, Grieķija, — Ilva S.p.A., Milano, Itālija, — Salzgitter AG, Salzgitter, Vācija, — ThyssenKrupp Steel AG, Duisburg, Vācija; b) citi Kopienas ražotāji: — Corus UK Ltd, Newport, Apvienotā Karaliste, — ArcelorMittal Piombino S.p.A., Piombino, Itālija; c) ĶTR ražotāji eksportētāji: — Changshu Xingdao Advanced Building Material Co., Changshu, — Changshu Everbright Material Technology Co., Changshu, — Bengang Steel Plates Co, Benxi, — BX Steel Posco Cold Rolled Sheet Co. Ltd, Benxi, — Angang Group International Trade Corporation, Anshan un ar to saistītais uzņēmums Angang Group Hong Kong Co., Ltd, Honkonga, — ANSC-TKS Galvanizing Co., Dallian, — International Economics & Trading Corporation WISCO, Wuhan un ar to saistītais uzņēmums Wugang Trading Co. Ltd, Honkonga; d) nesaistīti importētāji: — Duferco SA, Lugāno, Šveice.
d)

Minimālais pārbaužu skaits (2 % no c) minētās vērtības no 2008. gada 1. janvāra, 3 % no 2010. gada janvāra):
(7)

Saskaņā ar Rumānijas iestāžu 2009. gada aprīļa paziņojumu par pārmērīgu budžeta deficītu, ko pēc tam apstiprināja Eurostat, vispārējās valdības deficīts Rumānijā 2008. gadā sasniedza 5,4 % no IKP, tādējādi pārsniedzot atsauces vērtību – 3 % no IKP. Deficīts nav bijis tuvu atsauces vērtībai 3 % no IKP, un nevar uzskatīt, ka atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Jo īpaši Līguma un Stabilitātes un izaugsmes pakta izpratnē deficīts nav ārkārtas apstākļu vai 2008. gada spēcīgās ekonomiskās lejupslīdes rezultāts. Lai gan izaugsme gada pēdējā ceturksnī ir palēninājusies, kopējais IKP pieaugums no 6 % 2007. gadā strauji sasniedza 7,1 % 2008. gadā un krietni pārsniedza potenciālās izaugsmes rādītāju. Turklāt nevar uzskatīt, ka atsauces vērtība ir pārsniegta tikai uz laiku. Saskaņā ar Komisijas 2009. gada pavasara prognozi gaidāms, ka vispārējās valdības deficīts sasniegs 5,1 % no IKP 2009. gadā un, ja politika netiks mainīta, 5,6 % 2010. gadā. Minētā prognoze balstās uz to, ka IKP pieaugums 2009. gadā būs – 4,0 % un 2010. gadā 0 %. Komisijas prognozē ir ņemti vērā pasākumi, kas šim gadam paredzēti 2009. gada budžetā, kurš apstiprināts 2009. gada februārī, un papildu pasākumi, ko valdība pieņēma 2009. gada aprīlī. Līgumā minētais deficīta kritērijs nav izpildīts.
a)

Šo noteikumu piemērošanas nolūkā operatīvajiem, administratīvajiem un tehniskajiem jautājumiem var piemērot īstenošanas noteikumus, ko apstiprina Horvātijas Republikas kompetentās iestādes, no vienas puses, un ES kompetentās iestādes, kā arī to valstu kompetentās iestādes, kuras nodrošina EUNAVFOR ar savu kontingentu, no otras puses.
4)

Iekļauj šādu 15.a pantu: “15.a pants Skrepi slimība 1. Ar šo laikposmam no 2009. gada 1. janvāra līdz 2010. gada 31. decembrim apstiprina Kipras 2009. gada 18. martā iesniegto daudzgadu programmu skrepi slimības uzraudzībai un izskaušanai. 2. Kopienas finansiālā ieguldījuma apmērs ir šāds: a) 100 % no izmaksām, kas Kiprai radušās, veicot ātrās noteikšanas testus un primāros molekulāros testus; b) 75 % no izmaksām, kas Kiprai radušās, atlīdzinot īpašniekiem to dzīvnieku vērtību, kas nokauti vai iznīcināti saskaņā ar Kipras programmu skrepi slimības uzraudzībai un izskaušanai; c) 50 % no izmaksām par: i) genotipu paraugu analīzi; ii) līdzekļu iegādi dzīvnieku eitanāzijai; iii) īpaša personāla, kura pienākums ir veikt programmā noteiktos uzdevumus, algošanu; iv) liemeņu iznīcināšanu. 3. Izmaksu maksimālais apjoms, ko atmaksā Kiprai par 1. punktā minēto programmu, vidēji nepārsniedz: a) EUR 30 par testu tādiem aitu un kazu testiem, kas minēti Regulas (EK) Nr. 999/2001 III pielikuma A nodaļas II daļā; b) EUR 175 par testu attiecībā uz primārajiem molekulārajiem diferencējošajiem testiem, kurus veic saskaņā ar Regulas (EK) Nr. 999/2001 X pielikuma C nodaļas 3.2. punkta c) apakšpunkta i) daļu; c) EUR 10 par genotipēšanas testu; d) EUR 100 par nokautu aitu vai kazu. 4. Summa, par kuru jāuzņemas saistības 2009. gadā, ir EUR 5 400 000. 5. Par saistību summu 2010. gadam lemj, ņemot vērā programmas izpildi 2009. gadā.”
(5)

Ar Komisijas 2009. gada 30. aprīļa Lēmumu 2009/363/EK, ar kuru groza Lēmumu 2002/253/EK, ar ko nosaka gadījumu definīcijas ziņošanai par infekcijas slimībām Kopienas tīklā saskaņā ar Eiropas Parlamenta un Padomes Lēmumu Nr. 2119/98/EK (4), Lēmuma 2002/253/EK pielikumā jau ir ieviesta īpaša gadījuma definīcija attiecībā uz A gripu H1N1. Tādēļ šis lēmums ir jāpiemēro ar atpakaļejošu spēku, lai nodrošinātu, ka to piemēro no tās pašas dienas, no kuras piemēro Lēmumu 2009/363/EK.
(11)

Komisijas 2007. gada 29. novembra Lēmumā 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā (11), ir noteikts to trešo valstu saraksts, no kurām dalībvalstis var atļaut ievest gaļas produktus un apstrādātus kuņģus, pūšļus un zarnas, un ir noteikti apstrādes režīmi, kas tiek uzskatīti par efektīviem attiecīgo patogēnu inaktivēšanai. Lai novērstu slimības izplatības risku ar šādiem produktiem, jāveic attiecīga apstrāde atkarībā no izcelsmes valsts veselības stāvokļa un atkarībā no tā, no kādām sugām produkts ir iegūts. Tādēļ ir lietderīgi piešķirt atkāpi no noteikuma, ar kuru pārtrauc Horvātijas un Šveices izcelsmes savvaļas medījamo putnu produktu importu, ar nosacījumu, ka produkti pilnībā apstrādāti vismaz 70 °C temperatūrā.
(1)

Komisija 2009. gada 28. maijā pieņēma Lēmumu 2009/420/EK, ar kuru groza Lēmumu 2006/133/EK, ar ko dalībvalstīm pieprasa veikt īslaicīgus papildu pasākumus pret Bursaphelenchus xylophilus (Steiner et Buhrer) Nickle et al. (priedes koksnes nematode) izplatību tajās Portugāles teritorijās, kurās iespējama tās izplatība (2). Ar minēto lēmumu, sākot no 2009. gada 16. jūnija, Komisijas Lēmumā 2006/133/EK (3) iekļāva prasību, ka uzņēmīgiem koka iepakojuma materiāliem, kuru izcelsme ir ārpus norobežotajiem rajoniem, jāveic viena no apstiprinātajām apstrādēm, kas minētas I pielikumā FAO Starptautiskajam fitosanitāro pasākumu standartam Nr. 15, un ka tiem jābūt marķētiem saskaņā ar minētā standarta II pielikumu, pirms tos pārvieto no norobežotajiem rajoniem uz citiem rajoniem dalībvalstīs un trešās valstīs, kā arī no tām norobežoto rajonu daļām, par kurām ir zināms, ka tajās sastopama priedes koksnes nematode, uz norobežoto rajonu daļām, kas noteiktas kā buferzonas.
(7)

Saskaņā ar informāciju, ko Francijas iestādes paziņoja 2009. gada 6. februārī, kopējais valsts deficīts Francijā sasniedza 3,2 % no IKP 2008. gadā (4), tādējādi pārsniedzot atsauces vērtību 3 % no IKP. Saskaņā ar 104. panta 3. punktu sastādītajā Komisijas ziņojumā pausts uzskats, ka deficīts bijis tuvu atsauces vērtībai 3 % no IKP, tomēr nevar uzskatīt, ka atsauces vērtība ir pārsniegta izņēmuma kārtā Līguma un Stabilitātes un izaugsmes pakta izpratnē. Tiek lēsts, ka IKP pieaugums 2008. gadā sasniedza 0,7 % no IKP, pēc 2,2 % 2007. gadā. Nevar uzskatīt, ka atsauces vērtība ir pārsniegta tikai uz laiku. Saskaņā ar Komisijas dienestu 2009. gada janvāra starpposma prognozi valsts budžeta deficīts sasniegs 5,4 % no IKP 2009. gadā un, politikai nemainoties, tas tikai mazliet samazināsies līdz 5 % 2010. gadā, jo atveseļošanas plāns vairs neietekmēs budžetu. Tādējādi Līgumā minētais deficīta kritērijs nav izpildīts.